Boligen er en liten, velholdt og ren leilighet i fjerde etasje, beliggende ganske sentralt innenfor yttermurene til Castelo de São Jorge. God kommunikasjon med verten både før og under oppholdet. Han møtte oss ved ankomst og hadde forberedt et google kart med severdigheter, spisesteder med mer markert som viste seg å være veldig nyttig. Vi fikk også servert et glass portvin ved ankomst. Han var tilgjengelig på telefon og hjalp oss med å bestille taxi til døren da vi måtte dra midt på natten for å rekke flyet. Leiligheten er et godt utgangspunkt for å utforske Lisboa, nær sentrum og offentlig kommunikasjon (nær trikk 28). At den ligger litt i høyden er ikke noe problem, det er enkelt og tar kort tid å spasere ned til sentrum. Det er et supermarked ca 5 minutters gange fra leiligheten. Plenty med spisesteder og "turistsjapper" i umiddelbar nærhet. Anbefaler gjerne denne leiligheten til andre.